
Aseiniad ysgrifenedig sy’n gwerthuso’n feirniadol sut y gellir defnyddio Asesu ar gyfer Dysgu mewn cyfres o gyfleoedd dysgu i hybu cynnydd ar draws y Meysydd Dysgu a Phrofiad.

Dyma’r targedau dwi’n bwriadu cyflawni o fy aseiniad diwethaf:

	
Targed 1
	Cofio cyfeirio tuag at unrhyw atodiadau er mwyn cefnogi fy mhwyntiau gyda thystiolaeth.

	Targed 2
	Angen prawf darllen cyn cyflwyno.

	
Targed 3
	Rhoi dadleuon o blaid ac yn erbyn er mwyn seilio pwyntiau ar dystiolaeth.



Cyflwyniad
Yn yr aseiniad yma, byddaf yn trafod sut a pham mae Asesu ar gyfer Dysgu yn chwarae rhan hanfodol mewn addysgu dyddiol, sydd yn cael ei ystyried dros yr holl Feysydd Dysgu a Phrofiad y Cwricwlwm (Hwb,2020). Yn gyntaf, diffinnir AagD fel math o addysgu sy’n helpu a gwella perfformiad y disgyblion (OECD,2015). Drwy wneud hyn, mae’n bwysig adnabod pa lefel mae’r disgybl, ble gallent fod a sut ydym ni fel athrawon yn mynd i gael y disgybl i gyrraedd y lefelau nesaf. Ar ôl hynny, mae athrawon yn mynd ymlaen a chynllunio gwersi sydd yn cynnwys strategaethau AagD i gyrraedd y targedau (Cambridge Assessment International Education, 2019). Mae amrywiaeth o ddulliau AagD yn cael ei ddefnyddio yn yr ystafell dosbarth. Yn ôl Llywodraeth Cymru (2017), mae sicrhau strategaethau addas yn helpu symud dysgu a chamau cynnydd y cwricwlwm ymlaen, sydd felly yn profi dealltwriaeth ac addysgu perthnasol. Dywedodd Gilbert (2010), mae angen i unrhyw ddysgwyr i wybod beth maent yn dysgu i wneud a pham mae’n helpu (Cox,2021), ac yn yr aseiniad yma byddaf yn trafod sut yn union mae AagD yn fanteisiol yn bob MDaPh.

Bydd y darn ysgrifenedig yma yn ffocysu ar wersi o dri Maes Dysgu a Phrofiad gwahanol, gan ystyried pa strategaethau AagD byddaf yn defnyddio, a sut byddant yn sicrhau cyflawniad a chynnydd yn y pynciau penodol. Dywed Coe et al (2014), fod angen i athrawon ystyried sut mae’r strategaethau AagD yn berthnasol i gyflawniadau a dyfodol y disgyblion.  Yn ystod fy nghyfnod o chwe wythnos yn yr ysgol, dysgais am amrywiaeth o dechnegau AagD yn fanwl,  sydd yn addas am ddisgyblion blwyddyn 4, sef plant 8 a 9 mlwydd oed. Am y rheswm hwn, dyna fydd yr oedran byddaf yn cynllunio gwersi ar gyfer yn yr aseiniaid yma. Penderfynais ddewis yr oedran yma hefyd oherwydd dysgais lawer o wybodaeth academaidd arnynt o ganlyniad i waith ymchwil a hefyd oherwydd fy amser yn yr ysgol. Dwi hefyd yn mynd i wahaniaethu rhwng grŵp o ddisgyblion sydd angen cymorth ychwanegol a rhai mwy abl a thalentog yn fy nghynlluniau, oherwydd mae hynny bendant yn realistig a rhywbeth byddaf yn wynebu mewn addysgu dyddiol go iawn. Bydd addasiadau gwahaniaethu i’r cynlluniau yn cadarnhau cynnydd i bawb (Sharon Williams Educational, 2016).

Y tri Maes Dysgu a Phrofiad rwyf wedi dewis i ffocysu arno yw Ieithoedd, Llythrennedd a Chyfathrebu, Dyniaethau a Chelfyddydau Mynegiannol, a dewisais y thema ‘Ein gwlad’ am gyfnod Dydd Gŵyl Dewi. Mae hi’n bwysig i’r disgyblion cael amrywiaeth o brofiadau gwahanol yn ei wersi, ac mae’r chwe MDaPh yn bodloni ar hyn (Donaldson,2015). Mae’r tri chynllun gwers rwyf wedi cynllunio yn helpu’r disgyblion datblygu amrywiaeth o sgiliau sydd yn bwrw gofynion y cwricwlwm, y pedwar diben, ac yn ychwanegol mae’r strategaethau AagD rwy’n ffocysu ar yn helpu gyda datblygiad (Llywodraeth Cymru, 2020).

Mae’r MDaPh Ieithoedd, Llythrennedd a Chyfathrebu yn chwarae rhan angenrheidiol mewn addysgu dyddiol y disgyblion, ac mae’n chwarae rôl mewn pob MDaPh (Donalson,2015). Mae pedwar disgrifiad dysgu o’r cwricwlwm yn y maes yma, ac felly bydd y rhain yn cael ei ystyried yn fy nghynlluniau. Mae'r maes yn helpu’r disgyblion ysgrifennu’n gywir, ymwneud ag agweddau hanfodol cyfathrebu, ac mae’r dysgwyr yn ennill gwybodaeth o sgiliau Cymraeg a Saesneg (Llywodraeth Cymru, 2020). Byddaf yn profi sgiliau gwrando’r disgyblion gan ddangos clip byr o ddyn yn cerdded dros gaeau Cymru gyda defaid. Bydd rhaid i’r dysgwyr ceisio ddisgrifio beth welodd, ei deimladau o’r clip, ac unrhyw eiriau disgrifio ychwanegol o beth gwelodd (atodiad 1). Bydd hyn yn fanteisiol, trwy ceisio wella datblygiad iaith, sillafu ac ysgrifenedig (Hwb,2020). Bydd gwahaniaethu manwl yn y cynllun yma, a byddaf yn disgrifio hyn yn fwy dwfn yn fy aseiniad.

Gyda’r maes Dyniaethau, mae’n cynnwys y pynciau Daearyddiaeth, Hanes, Addysg Grefyddol, Astudiaethau Busnes a Cymdeithasol. Un o’r dyfyniadau sy’n disgrifio'r maes Dyniaethau yw i ddisgyblion ‘ddod yn ddinasyddion egwyddorol, gwybodus yng Nghymru a’r byd’ (Llywodraeth Cymru, 2020). Wnes i ffocysu ar y dyfyniad yma trwy gynllunio’r wers ‘adnabod map o Gymru’. Bydd y disgyblion yn cael rhestr o leoliadau, bydd yna fap o Gymru o’i flaen a bydd rhaid i’r disgyblion pinio’r gwahanol leoliadau yn y lle cywir (atodiad 2). Trwy wneud hyn, byddant yn adnabod ei wlad yn well a hefyd mae’n ffordd o feddwl yn feirniadol a datrys problemau gwahanol (Hwb, 2020).  

Y cynllun olaf yw MDaPh Celfyddydau Mynegiannol. Y pynciau mwy amlwg o fewn y Celfyddydau yw drama, celf a cherddoriaeth (Llywodraeth Cymru ,2020). Y prif bwrpas o’r Celfyddydau yw cael y disgyblion i gael meddwl mwy agored a chreadigol. Gan gysylltu â’r pedwar diben, mae’n sicrhau bod y disgyblion yn ‘archwilio a phrofiad, creu a mynegi, ymateb a myfyrio’ (Llywodraeth Cymru 2017). Y wers rydw i wedi cynllunio yw ymchwilio a dewis lluniau/wrthrychau sydd yn ymwneud a Chymru ac wedyn arlunio a labeli’r lluniau ar ddarn o bapur (atodiad 3). Bydd y disgyblion yna yn defnyddio dull AagD i roi adborth ar waith eraill. Mae hyn yn rhoi cyfres o themâu trawsgwricwlaidd i’r disgyblion, a fydd felly yn datblygu amrywiaeth o sgiliau newydd (Llywodraeth Cymru, 2020).

Asesu ar gyfer Dysgu

Mae yna amrywiaeth o ddulliau Asesu ar gyfer Dysgu gall athrawon defnyddio yn yr ystafell dosbarth, ond wrth ddewis un penodol, mae rhaid i athrawon ystyried pam a sut fydd y strategaeth yn helpu datblygiad a dealltwriaeth y disgyblion. Pwysigrwydd AagD yw ymateb i ofynion y Cwricwlwm a chreu asesiad mwy cyson yn yr ystafell dosbarth, sy’n cwrdd ag addysgeg a sefydlu adeiladwaith (OECD, 2015). Nad ydy’r dulliau yn unig yn helpu’r athrawon deall beth mae’r disgyblion wedi dysgu yn y gwersi, ond hefyd i’r disgyblion sylweddoli pa gamau sydd angen rhoi i’w hunain i symud ymlaen yn y gwersi nesaf (Florez a Sammons, 2013). Rydych yn defnyddio AagD i greu awyrgylch lle disgwylir i ddisgyblion cymryd dros ddysgu ei hunain, yna bydd athrawon yn gwylio’r disgyblion ar waith ar y gwahanol strategaethau, sydd yn cefnogi annibyniaeth a datblygiad y disgyblion. Mae gan Beck a Kosnik (2006) yr un ffeithiau, lle bod hi’n hanfodol i ddysgwyr bod yn rhan o’i ddysgu yn lle gwrando yn unig. Mae hyn yn helpu sgiliau cyfathrebu'r disgyblion gyda’r athrawon a’i chyfoedion (Florez a Sammons, 2013). Gwelais yn yr ysgol hefyd mae’r plant yn mwynhau cymryd cyfrifoldeb dros ddysgu a herio’i hunain. Gan gadw llygaid ar gynnydd y disgyblion trwy ddefnyddio AagD yn ddyddiol, mae hyn yn cadarnhau dealltwriaeth ddyfnach ar ba lefel y mae pob disgybl ar. Mae Ko a Sammons (2013) yn amlygu pwysigrwydd AagD, trwy roi ystadegau bod 5-15% o ganlyniadau cynnydd yn digwydd os ydy’r athrawon yn edrych nôl ar hanes academaidd y disgyblion. Lle mae hyn yn cynyddu i 20-40% os ydy athrawon yn asesu cynnydd academaidd y disgyblion yn ystod yr holl flwyddyn.

Gwelais yn yr ysgol bod defnyddio AagD yn cael ei ddefnyddio drwy'r dydd bob dydd yn yr ystafell ddosbarth. Mae yna pedair prif elfen o AagD, ac rydw i yn mynd i drafod sut mae pob un ohonynt yn cynyddu dealltwriaeth, sgiliau a phrofiadau dysgu'r disgyblion yn ogystal â ni fel athrawon. Y pedair prif elfen o AagD yw hunanasesu ac asesu cyfoedion, rhannu meini prawf llwyddiant, cwestiynu a rhoi adborth (Cox, 2021).

Cyfleoedd Hunanasesu yw i ddisgyblion fyfyrio ar ei waith o’r gorffennol, ac yna deall yr hyn gyflawnwyd neu ddim wedi cyflawni ar dasg gyfredol (Broadfoot & Towler 1992). Byddant yn gwneud hyn trwy adlewyrchu ar nodau dysgu a chymharu â’r meini prawf llwyddiant a rannwyd gan yr athro (The Education hub, 2018), sydd yn ddull arall o AagD. Trafododd Siraj et al (2013) pwysigrwydd rhoi'r cyfle i’r disgyblion adlewyrchu ar ei ddysgu gan hunan farcio a hyd yn oed chymharu gydag eraill, sydd yr elfen o asesu cyfoedion. Mae amryw ffordd i hunan asesu, sydd yn cynnwys goleuadau traffig, lle bydd y disgyblion yn lliwio gwyrdd am hapus, oren am ddim yn siŵr a coch os dydyn nhw ddim yn deall, sydd yn ffordd di eiriol i ddangos teimladau nhw am ei ddysgu (Kappan, 2004). Hunanasesu eiriol yw dull arall o AagD, lle bydd y disgyblion yn ysgrifennu ar grid, beth hoffan nhw ddysgu, beth ydyn nhw yn gwybod yn barod ac yna beth newydd dysgodd (Ryder,2021). Enghraifft olaf o ddull hunan asesu yw dwy seren a dymuniad, bydd hyn yn helpu’r disgyblion adlewyrchu ar ddau beth aeth yn dda yn y wers ac yna un peth i wella. Mae hwn yn fath o arweiniad ar gyfer dysgu yn y dyfodol gan fod nhw yn nabod ei chryfderau a gwendidau. Ond cyn i’r disgyblion hunanasesu ac asesu cyfoedion, mae’n bwysig iddynt gael rhyw fath o hyfforddiant ar yr elfen gan yr athrawon (Florez & Sammons, 2013). Trwy hunan asesu, nid ydy o yn unig yn helpu disgyblion adlewyrchu ar lwyddiant nhw, ond hefyd i athrawon datrys beth gall nhw gwneud yn wahanol i sicrhau cynnydd i’r disgyblion (Black & William, 2018).

Gan edrych ar y dechneg asesu cyfoedion, mae hyn yn rhoi'r cyfle i’r disgyblion cymryd drosodd ei ddysgu i drafod, rhannu a chywiro atebion gydag eraill (Woods&Brighouse, 2013, t10) . Fanteision o wneud hon yw mai’n gwella dealltwriaeth y disgyblion o bwnc penodol, oherwydd mae’n rhoi'r cyfle iddynt ailedrych, chymharu â deall bod hi’n iawn gwneud camgymeriadau, ac o hyn, maen nhw’n elwa o’r profiad (Llywodraeth Cynlluniad Cymru, 2010). Enghraifft o asesu cyfoedion o beth welais i yn yr ysgol yw mai disgyblion yn cyfnewid gwaith , cymharu ag yna cywiro’r gwaith gyda lliw gwahanol. Mae ymchwilwyr yn tynnu sylw at bwysigrwydd disgyblion adnabod ei amcanion dysgu er mwyn sicrhau bod yr elfen yn gweithio’n effeithiol (Florez&Sommons 2013).

Elfen nesaf o AagD yw rhannu meini prawf llwyddiant. Mae’r strategaeth hyn yn cynorthwyo’r disgyblion ddeall yr hyn y disgwylir iddynt ei gyflawni, drwy gyfathrebu’n effeithiol a chreu meini prawf sydd ar eu lefel (Briggs et al ,2008, t 8). O fy mhrofiad i yn yr ysgol, roedd taflenni meini prawf llwyddiant yn cael ei rhoi allan cyn pob gwers, lle cymerais amser i ddarllen a thrafod gyda’r dosbarth. Roedd Bruner (1966) yn ystyried dylai meini prawf llwyddiant cael ei chynllunio i hyrwyddo dilyniant (Black&William 2018), sydd felly yn dangos i'r disgyblion bod dysgu a dealltwriaeth yn digwydd dros gyfnod o amser.    

Pwrpas cwestiynu priodol yw profi ymwybyddiaeth y disgyblion ar bynciau penodol (Florez&Sammons 2013). Gan gwestiynu, nad ydy o yn unig yn helpu profi dealltwriaeth, ond hefyd yn gwella sgiliau ymateb ac ieithyddol y disgyblion (Llywodraeth Cynlluniad Cymru, 2010). Ar gyfartaledd, mae un neu ddau o gwestiynau yn cael ei ofyn bob munud, felly bydd cannoedd erbyn diwedd diwrnod o addysgu, sy'n creu meddwl rhagweithiol i'r disgyblion (Wragg, 2001, t.32)  Wnes i ddefnyddio cwestiynu pob dydd, trwy’r dydd pan es i’r ysgol ac mae gwahanol ffordd i gwestiynu, rhai enghreifftiau a defnyddiais yw ffiniau loli pop o ddewis enw, cwis ar ddiwedd wersi, gwaith trafod grŵp/pâr, ateb ar fyrddau gwyn, a dwylo i fyny. Dywed Black & William (1998) mae rhaid bod yn ofalus ar ffordd i gwestiynu er mwyn osgoi pwysau ar y disgyblion i adnabod atebion a meddwl bod hi’n gystadleuaeth, felly mae gwahaniaethu yn hanfodol a sicrhau cwestiynau sydd yn addas i bawb.     

Mae rhoi adborth rheolaidd yn ffordd i’r disgyblion adnabod beth aeth yn dda a ble mae lle i wella yn ei waith i sicrhau cynnydd (Donaldson, 2015). Mae yna gwahanol ffordd i roi adborth i ddisgyblion, gall hyn fod o’r athrawon , lle maen nhw yn rhoi cyfarwyddid ar lafar neu yn ysgrifenedig (Llywodraeth Cynlluniad Cymru, 2010). Gan roi adborth mwy gwerthusol i’w disgyblion, mae’n rhoi mwy o gyfleoedd iddyn nhw gyflawni a dysgu drwy adolygu (Siraj et al 2013).  Mae Kappan (2004) yn dadlau bod rhaid cael ffordd benodol o roi adborth er mwyn sicrhau gwrandawiad. Dywedodd bod rhoi marciau ac adborth yn ysgrifenedig ddim yn effeithiol iawn, oherwydd mae’r disgyblion yn anwybyddu sylwadau. Y ffordd effeithiol i sicrhau adborth cadarnhaol yw cael sesiwn trafod a chael y disgyblion i ail-geisio camgymeriadau. Gall disgyblion hefyd cael sgwrs feirniadol gyda’i chyfoedion lle maen nhw yn cymharu gwaith a’i gilydd ac maen nhw yn trafod beth sydd yn dda am waith rhywun a beth gall wella. Mae ffordd effeithiol a teg i wneud hyn, trwy gael y disgyblion dewis gwaith rhywun heb enw.  Bydd disgyblion dim ond yn deall adborth os ydyn nhw yn deall pwrpas y deilliannau dysgu (Florez & Sammons 2013).

Gall rhai dadlau gyda defnyddio AagD yn addysgu dyddiol. Awgrymodd McLeod, et al (2009) yn lle blaenoriaethu AagD, bydd athrawon yn llwyddiannus gydag addysgu wrth feddu ar ddealltwriaeth wirioneddol a ddwfn o’r egwyddorion ar gyfer addysgu effeithiol, sydd yn cynnwys cyfathrebu, modelu rôl, gorchwylio a datrys problemau. Fodd bynnag, mae’r ymchwil hon yn canolbwyntio mwy ar athrawon clinigol, lle nad ydynt yn ymwneud a chasglu’r data’r disgyblion. Gall Batchford et al (2011) dadlau bod llawer o bethau yn effeithio ar ddatblygiad fel y cartref, yr amgylchedd, yr ysgol a hefyd sut i asesu. Felly mae’r ddau awdur gyda phwyntiau teg oherwydd mae ystod eang o bethau sydd yn effeithio datblygiad ac mae AagD yn un ohonynt. Ond mae datganiadau o’r hyn sydd yn bwysig ar hwb a’r cwricwlwm yn adlewyrchu prif ddatblygiadau mewn pob MdaPh ac yna’r camau cynnydd (Hwb,2020), ble fydd AagD yn gydfyd efo nhw.

Cynlluniau gwersi sy’n cynnwys dulliau Asesu ar gyfer Dysgu

Dewisais y maes Ieithoedd, Llythrennedd a Chyfathrebu yn fy nghynllun gwers gyntaf (Atodiad 1) . Ffocws y wers yw i'r disgyblion edrych ar glip fideo o ffarmwr yn cerdded caeau o Gymru. Amcanion y wers yw i’r disgyblion cael feddwl dychmygus (Hwb,2020), trwy ddisgrifio beth maen nhw’n gweld, teimlo ac unrhyw eiriau disgrifio arall gallent feddwl am e.e mae hi’n wyntog, mae’r ffarmwr yn hapus, mae’r haul yn llachar. Dewisais y wers yma oherwydd gan edrych ar  ‘Yr hyn sy’n bwysig’ mae’r disgyblion yn dod i adnabod ei wlad yn well. Fel dywedodd Llywodraeth Cymru (2020) dylai disgyblion  ‘gallu disgrifio patrymau amgylcheddau yn ardal leol ac yng Nghymru’. Yn ychwanegol, o’r wers, mae’r disgyblion yn cael y cyfle i fagu hyder i ddatblygu sgiliau llythrennedd a sillafu (Llywodraeth Cymru, 2017). 

Mae’n bwysig i mi asesu beth sy’n bwysig a pa elfen o AagD fydd yn cyd-fynd efo’r cynllun. Dywed Donaldson (2015) dylech ystyried cynnwys asesi yn naturiol yn eich addysgu dyddiol, yn lle defnyddio fel rhywbeth ychwanegol. Y brif elfen AagD byddaf yn defnyddio yn y wers yw cwestiynu, a fydd yn profi sgiliau llythrennedd y plant yn ogystal â gweld os maen nhw’n deall yr hyn y maent yn ei weld a'i glywed yn y fideo. Ar gyfer y cyfnod agoriadol byddaf yn defnyddio techneg o gwis i gyflwyno’r topig newydd, a fydd yn twymo lan ei feddwl (Pashler, Bain & Bottge, 2007). Bydd rhaid i’r disgyblion gweithio fel grŵp a thrafod llun o fynydd Snowdonia. Gan ddisgrifio’r llun fel grŵp ar lafar, byddant yn dysgu syniadau wrth ei gilydd.  I sicrhau addysgu llwyddiannus, dywedodd Siraj et al (2013) mae rhaid cael gwersi sydd yn cynnwys amrywiaeth o ddeunyddiau asesu. Lle yn y wers yma dwi’n defnyddio dull AagD cwestiynu a hefyd cael y disgyblion cymryd drosodd dysgu ei hun gan gymharu atebion a sgiliau iaith gyda’i gyfoedion. Yr ail ddull dwi’n bwriadu defnyddio yn y wers yw rhannu meini prawf llwyddiant. Dwi eisiau i'r disgyblion adnabod yn union beth i wneud, sef gallu dewis amryw o eiriau i ddisgrifio’r clip fideo. I sicrhau hyn, mae rhaid cael cyflwyniad effeithiol, sy’n rhan fawr o addysgeg llwyddiannus (Bowman et al , 2001, t31)

Byddaf yn ffocysu ar ddau grŵp o ddysgwyr, grŵp 1 fydd disgyblion sydd angen cymorth ychwanegol a grŵp 2 fydd y rhai mwy abl a thalentog. Ar gyfer y disgyblion am y grŵp cyntaf, maen nhw’n frwdfrydig i ddysgu ond maen nhw’n cael trafferth gyda'u llenyddiaeth a'u sgiliau ysgrifennu. Er mwyn addasu at anghenion grŵp 1, byddaf yn cynnal gweithgaredd gwahanol, sydd dal gyda’r un amcanion dysgu, ond mae’n bwysig iawn i mi unigoli a bod yn systematig ar yr un pryd (Bowman et al, 2001, t190). Bydd grŵp 1 yn gweithio fel grŵp a gyda chynorthwyydd addysgu er mwyn osgoi pwysau i weithio’n annibynnol, ac mae’n rhoi cysur a chefnogaeth i'r disgyblion (Ko & Sammons, 2013). Dywedodd Vygotsky mae rhai disgyblion a oedd wedi gweithio’n annibynnol ddim wedi gwneud yn mor dda, ond pan aeth i weithio gyda grŵp neu oedolyn, roedd gwahaniaeth mawr gyda chynnydd, felly mae’n helpu i gyrraedd eu potensial (Llywodraeth Cynlluniad Cymru, 2010). Yn eu gweithgaredd, bydd amrywiaeth o gardiau gyda geiriau disgrifiadol. Yna, bydd y disgyblion yn darllen y cardiau, cael trafodaeth grŵp ac yna dewis geiriau penodol sy'n cysylltu â'r fideo. Er bod y disgyblion yn cael cymorth, maen nhw dal yn cael y cyfle i gymryd dros ei ddysgu gan fod nhw yn dewis allan geirfa ddisgrifiadol gywir yn annibynnol (Donalson, 2015). Bydd yr ail grŵp yn gwneud y dasg hon yn gwbl annibynnol. Byddant yn meddwl am eiriau eu hunain i ddisgrifio'r fideo clip, drwy ddefnyddio'r geiriadur i wirio gwallau sillafu. Ei her fydd dychmygu beth sy'n digwydd nesaf? Trwy wneud hyn, mae’n ffordd o hunan addysgu gan fod y disgyblion yn creu darlun newydd o’r clip yn annibynnol (Estyn, 2018).

Y MdaPh nesaf yw Dyniaethau, a fydd yn wers Daearyddiaeth. Unwaith eto gan ddilyn y thema ‘ein gwlad’, ffocws y wers yw adnabod lleoliadau Cymru yn well. Gan archwilio ardaloedd Cymru, mae’r dysgwyr yn adnabod gwybodaeth ddaearyddol am ei wlad (Llywodraeth Cymru, 2020).  Bydd y wers yma yn rhoi’r cyfle i ddisgyblion datrys problemau a meddwl yn feirniadol, gan adeiladu gwybodaeth sydd yn cyd-fynd a chyd-destunau gwahanol e.e hanes neu iaith (Llywodraeth Cymru, 2017). Penderfynais gynllunio’r wers yma oherwydd mae’n eithaf rhyngweithiol a hwylus, yn lle gwneud gwaith ysgrifennu yn unig, sydd yn rhoi cydbwysedd ar addysgu (Coe et al, 2014).

Mae’n bwysig i gynllunio gweithgareddau a fydd yn archwilio dealltwriaeth feirniadol myfyrwyr (The Education Hub ,2018), felly dyma ble fydd dull AagD cwestiynu yn cyd-fynd efo’r wers. Yn fy nghyfnod agoriadol byddaf yn gofyn i'r disgyblion beth ydyn nhw yn gweld o’i flaen, sef map o Gymru. Yna byddaf yn gofyn am wahanol leoliadau maen nhw’n ei weld ar y map, a fydd yn twymo lan feddwl y disgyblion a chael pawb i ymgysylltu a deall amcanion y wers (Beck&Kosnik 2007). Byddaf yn defnyddio elfen asesu cyfoedion a rhannu meini prawf llwyddiant yn y wers yma hefyd. Bydd rhoi’r cyfle i ddisgyblion cymryd dros ddysgu ei hunain yn helpu gydag annibyniaeth (Llywodraeth Cymru, 2010). Fantais y dull yma yw mae’n helpu’r disgyblion cymharu ei gwaith gydag eraill ac yna dysgu o’i gilydd, sydd hefyd y cryfhau sgiliau cyfathrebu. Ar ôl cwblhau’r elfen o asesu gwaith cyfoedion, mae’n creu sgwrs rhwng y disgyblion a’r athrawon ar ddiwedd dysgu, ac mae hyn yn hyrwyddo adlewyrchiad ar feddwl disgyblion, sydd yn chwarae rhan fawr yn addysgu effeithiol (Black&William 1988). Mae’n bwysig i fod yn ofalus o’r dechneg yma oherwydd gall y disgyblion i gyd cael lleoliad yn anghywir ac yna cywiro’n anghywir. Er mwyn ddatblygu hyn, gall y disgyblion gymharu â chywiro gwaith ei gilydd, ac yna fel dosbarth gyda ffin loli gall un ar y tro labeli ateb ar fwrdd gwyn mawr ac yna wedyn ail cywiro gyda phen lliw.  

Bydd gwahaniaethu unwaith eto gyda’r disgyblion, trwy gael gwahanol fapiau o Gymru. Gan ffocysu ar y grŵp sydd angen cymorth yn ei ddysgu, byddaf yn rhoi map eithaf bras, a fydd yn cynnwys ychydig o leoliadau. Yna byddant yn edrych ar y rhestr rwyf wedi'i rhoi iddynt ac yna byddant yn mynd ymlaen a darganfod ble maen nhw ar fap o Gymru. Er bod y gwaith yn fwy cynaledig, maen nhw dal yn rheoli eu hastudiaethau eu hunain (Pashler et al, 2007). Ni fydd gan y grŵp mwy abl a thalentog enwau llefydd,  fydd ganddyn nhw enwau siroedd yng Nghymru. Bydd rhaid iddynt restru lleoliadau o fewn y siroedd, a fydd hyn yn rhoi gwybodaeth ddyfnach iddynt am ein gwlad. Diweddglo'r wers a fydd o ddysgu flaenorol, sydd yn cyd-fynd a beth gynlluniais am y dasg yma. Fel dosbarth byddaf yn enwi cwpwl o leoliadau darganfyddid , a hoffwn wybod pa rhai sydd yn de, gorllewin, gogledd a dwyrain Cymru. Dywed Hughes, Makara a Stacey (2020, t108) mae ymwybyddiaeth yn y Dyniaethau pendant y digwydd dros gyfnod o amser, a dyma sut mae dysgu flaenorol yn cyd-fynd gyda’r diweddglo yma. Mae adeiladwaith o addysgu, trwy gwestiynu am ddysgu blaenorol (Black&William, 2018).

Bydd y cynllun gwers olaf sef y Celfyddydau Mynegiannol yn rhoi’r cyfle i’r disgyblion i ddatblygu gwybodaeth, sgiliau mewn ffordd greadigol (Llywodraeth Cymru, 2020). Penderfynais ddewis y wers yma oherwydd mae’r MdaPh Celfyddydau Mynegiannol yn datblygu sgiliau allgyrsiol, a hefyd yn gydfyd efo’i pedwar diben o fod yn ‘gyfranwyr mentrus, sydd yn cysylltu ag yn cymhwyso eu gwybodaeth a’u sgiliau i greu syniadau a chynhyrchion’ (Llywodraeth Cymru, 2015). Bydd y wers yn drawsgwricwlaidd gan fod gwaith ymchwil ar gyfrifiaduron yn cael ei chynnal, er mwyn ymchwilio lluniau i ymwneud a Chymru. Nod y wers yw i ddisgyblion dod i nabod lluniau sydd yn cyd-fynd efo diwrnod Dydd Gŵyl Dewi (Atodiad 3). Mae’r wybodaeth yma yn dangos sut mae ymgysylltu yn cryfhau dealltwriaeth o’r pwnc yn ogystal â diddordeb (Donaldson, 2015).

Mewn cyfnod agoriadol y wers, byddaf yn trafod yr amcanion dysgu, er mwyn sicrhau dealltwriaeth o beth dylai’r disgyblion gwneud. Mae cael trafodaeth yn cynyddu gwybodaeth ac yn gwella dealltwriaeth (Black&William 1998). Ni fydd gwahaniaethu amlwg rhwng y ddau grŵp , ond byddaf yn cymysgu’r grwpiau er mwyn sicrhau bod grŵp 1 yn cael cymorth o grŵp 2 yn ystod y holl wers o sut i ddefnyddio’r cyfrifiadur a dewis lluniau addas. Nid yn unig bydd hyn yn cynorthwyo’r disgyblion grŵp 1, ond hefyd bydd hyn yn cael grŵp 2 i gymryd dros ddysgu ei hunain a hefyd eraill.
Bydd yr elfen cwestiynu yn cyd-fynd efo’r holl wers , byddaf yn gofyn i’r disgyblion beth ddarganfyddid a beth maen nhw’n bwriadu arlunio, er mwyn sicrhau bod pob disgybl yn ddysgwr yn cymryd rhan (Beck&Kosnik 2007). Gan gymharu gyda chanllawiau'r cwricwlwm , mae’r disgyblion yn datblygu sgiliau llythrennedd trwy gyfathrebu yn ogystal ag adnabod ei gwlad yn well (Cwricwlwm Cymru, 2020). Mae'r disgyblion hefyd yn gwneud penderfyniadau ei hunain dros dynnu lluniau ac yna fod yn greadigol. Y dull AagD olaf byddaf yn ffocysu ar yw rhoi adborth, ond fydd hyn yn adborth beirniadol o’r disgyblion. Mae hyn yn ffordd i'r disgyblion cymharu gwaith a beirniadu beth aeth yn dda a ble mae lle i wella (Llywodraeth Cymru, 2010) . Ni fydd y disgyblion yn adnabod gwaith pwy er mwyn sicrhau tegwch. 

Casgliad
I gloi, mae Asesu ar Gyfer Dysgu yn chwarae rhan enfawr o ran sicrhau cynnydd academaidd i'r disgyblion (OECD,2015). Ar ôl fy ngwaith ymchwil, dysgais nid yn unig rôl yr athro sy'n effeithio ar gynnydd, ond hefyd i'r disgyblion ymgymryd â'u dysgu eu hunain a deall yr amcanion yn ogystal â’i chryfderau a gwendidau (Florez&Sammons, 2013). Mae yna amrywiaeth o elfennau AagD sydd yn gallu cyrraedd targedau’r disgyblion, ond mae’n bwysig ystyried sut a pham byddant nhw yn helpu (Donaldson,2015). Gan adlewyrchu ar fy tri chynllun, mae bron pob elfen o AagD yn cyd-fynd gyda nhw, er mwyn sicrhau dealltwriaeth a chynnydd i'r disgyblion, yn enwedig elfen cwestiynu, adborth a rhannu meini prawf llwyddiant. Ni fydd cynnydd os ydy’r disgyblion ddim yn gwybod bwriadon y wers, a dyma le mae’r dulliau yn dod i mewn i adnabod yr amcanion, profi dealltwriaeth trwy gwestiynu cyn dechrau gweithgareddau a hefyd adnabod beth aeth yn dda a ddim cystal (Llywodraeth Cynlluniad Cymru, 2010). Er bod amrywiaeth o ddulliau sydd yn cyd-fynd efo addysgu effeithiol, nad ydy o mor hawdd â hynny, mae’n hanfodol i'r athro ymchwilio a pharatoi hyn cyn cynnwys, i sicrhau bod nhw yn gweithio’n llwyddiannus, oherwydd heb hyn gall camgymeriadau dod i mewn a fydd yn effeithio cywirdeb y disgyblion (Black & William , 2018). Mae pob MdaPh yn datblygu gwahanol sgiliau sydd yn effeithio perfformiad academaidd y disgyblion (Llywodraeth Cymru,2020), ac mae rhaid rhoi casgliad pa strategaethau AagD sydd yn cyd-fynd . Ar gyfer y dyfodol, byddaf bendant yn hyrwyddo annibyniaeth yn fwy wrth addysgu, gan gael y disgyblion cwestiynu, rhoi adborth a thrafod meini prawf i'w gilydd yn lle i mi gymryd drosodd pob tro, sydd yn sicrhau bod y disgyblion yn cymryd dros ddysgu ei hunain Beck a Kosnik (2006). Nifer o eiriau- 4044

Atodiad 1
	Darpar Athro
	Maya Griffiths
	Dosbarth:
	Blwyddyn 4

	Maes Dysgu a Phrofiad neu Bwnc
	Ieithoedd, Llythrennedd a Chyfathrebu
	Dyddiad:
	XXXXX

	Ffocws Gwers:
	Ymateb i clip fideo gan trafod, teimladau a geirfa disgrifio

	Cysylltiadau ystyrlon â'r Cwricwlwm 
(Beth sy'n bwysig datganiadau & camau dilyniant)
	Llywodraeth Cymru (2020) Canllawiau y Cwricwlwm
· Datblygu sgiliau gwrando, siarad, darllen ac ysgrifennu.
· Gallu deall ac ymateb i ystod o gwestiynau a chyfarwyddiadau amalgam mewn amrywiaeth o gyd-destunau cyfarwydd ag anghyfarwydd.
Camau Cynnydd 2/3
· Rwy’n gallu gwrando ar eraill a deall y gallan nhw fod â safbwynt gwahanol.
· Rwy’n gallu ymateb i’r hyn rwy’n ei glywed, ei ddarllen a’i weld, gan ofyn cwestiynau a dangos fy nealltwriaeth.
· Rwy’n gallu datblygu fy ngeirfa trwy wrando a darllen, a defnyddio’r geiriau newydd hyn mewn amrywiaeth o gyd-destunau.
· Rwy’n gallu siarad yn glir, gan amrywio mynegiant ac ystumiau er mwyn cyfathrebu fy syniadau.
· Rwy’n gallu cyfathrebu gan ddefnyddio geirfa sy’n gynyddol amrywiol ac yn gynyddol fanwl gywir.

	Cysylltiadau ystyrlon â:
Chyfrifoldebau trawsgwricwlaidd
	Llythrennedd- Bydd y clip fideo yn helpu’r disgyblion mynegi barn, deall a dehongli iaith lafar ac ysgrifenedig ynghyd a mynegi ystyr 
Meddwl yn feirniadol a datrys problemau- Bydd gwrando, gwylio ac ysgrifennu yn ffordd i ddatblygu meddwl beirniadol a datrys problemau. Bydd casglu syniadau hefyd yn helpu’r dysgwyr i gyfathrebu gyda chyfoedion a mynegi barn.
Effeithiolrwydd personol- Trwy ddod lan a geirfa yn annibynnol, maen nhw yn datblygu hunanymwybyddiaeth wrth ddysgu a defnyddio eu hiaith yn gywir.
Creadigrwydd- Mae’r wers yn rhoi’r cyfle i’r disgyblion defnyddio ieithoedd yn greadigol er mwyn rhoi’r hyder iddynt fentro, i fynegi barn ac i gynhyrchu syniadau ar draws ieithoedd.

	Targedau Personol (Cysylltiedig â SAC ac wedi eu nodi mewn adolygiad wythnosol)
Gwahaniaethu (grwpio, yn y cynllun, adnoddau gwahanol, disgwyliadau gwahanol am pob grwp)- Cwrdd ag anghenion pob dysgwyr trwy cynllunio gwers sydd yn addasu i pawb




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
· Mynegi barn gan edrych ar glip fideo.
· Dod o hyd i amrywiaeth o eirfa disgrifio sy’n ymwneud a’r clip fideo.



	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo amcan y wers bydd yn: 
· Gallu disgrifio’r clip fideo gydag amrywiaeth o eirfa disgrifid.
· Cymharu geirfa gydag aelodau arall y dosbarth.
· Grŵp 2- dyfalu beth sy’n digwydd nesaf yn y clip- cyfle i fod yn ddychmygus.
	Cwestiynu- Gofyn i ddisgyblion dweud nôl rhai o eirfa dewisodd i ddisgrifio’r clip fideo- cyfle i ddysgu wrth eraill a phrofi dealltwriaeth y disgyblion.

Asesu cyfoedion- Cyfnewid gwaith gyda chyfoedion er mwyn cymharu gwaith a chywiro sillafu ei gilydd. Mae’n hyrwyddo annibyniaeth yn ei ddysgu.




	Amser
	Gweithgareddau/Methodoleg/Cysyniadau Allweddol
(Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
(Gan gynnwys gofyniad Iechyd a Diogelwch)

	
Cyfnod Agoriadol
(gyda chysylltiadau â dysgu blaenorol)
	1. Rheoli’r amgylchedd dosbarth- cael pawb i eistedd yn dawel a sicrhau bod pawb yn gwrando.
2. Cynnwys y disgyblion er mwyn eni diddordeb.
3. Cwestiynu- Gofyn i’r disgyblion i ddisgrifio’r dosbarth- techneg ffiniau loli pop er mwyn sicrhau bod pawb yn cael tro.
4. Esbonio nod y wers a’r meini prawf llwyddiant er mwyn sicrhau deallusrwydd o’r wers.
5. Cyflwyno’r clip fideo tro cyntaf i’r disgyblion
6. Cwestiynu- gofyn pwy gall ddweud beth welodd a disgrifio beth welodd?
	1. Gwrando ar gyfarwyddiadau, dwylo i fyny unwaith maen nhw yn barod i wrando.
2. Cymryd rhan a disgrifio’r dosbarth.
3. Gwrando a deall bwriadon y wers.
4. Cymryd cyfrifoldeb dros ddysgu eu hunain gan ddisgrifio’r clip fideo a cheisio rhoi ateb.
5. Rhannu syniadau er mwyn cefnogi ei chyfoedion.
	-Bwrdd gwyn digidol.

-Clip fideo.

-Taflenni meini prawf llwyddiant wedi gwahaniaethu.

-Ffiniau loli pop am ddull cwestiynu.

	


Addysgu a Dysgu Craidd
	1. Dosbarthu llyfrau iaith
2. Cadw llygaid ar y dysgwyr er mwyn sicrhau dealltwriaeth.
3. Cwestiynu beth ddarganfuwyd i sicrhau bod nhw ar y trywydd cywir.

	1. Dangos ei dealltwriaeth.
2. Parhau ateb cwestiynau er mwyn cryfhau eu dealltwriaeth.
Grŵp 1- Gyda chymorth yn gallu dewis geirfa sydd yn cyd-fynd efo’r clip.

Grŵp 2- Dod o hyd a geirfa ddisgrifiadol yn hollol annibynnol

AagD- Asesu gwaith cyfoedion- cymharu gwaith a chywiro sillafu gan ddefnyddio geiriadur.
	-Llyfrau iaith

-Geiriaduron

	



Sesiwn Gloi
	1. Cael sesiwn sgwrs i gloi er mwyn profi dealltwriaeth a chynnydd y disgyblion erbyn diwedd y wers.
2. Gosod her- dyfalu beth sy’n digwydd nesaf yn y clip?
	1. Rhannu syniadau er mwyn datblygu sgiliau cyfathrebu.
2. Dysgu wrth syniadau eraill
3. Bodiau i fyny neu lawr erbyn diwedd y wers- dangos teimladau

Atodiad 2

	Darpar Athro
	Maya Griffiths
	Dosbarth:
	Blwyddyn 4

	Maes Dysgu a Phrofiad neu Bwnc
	Dyniaethau- Daearyddiaeth
	Dyddiad:
	XXXX

	Ffocws Gwers:
	Adnabod map o Gymru gan ffocysu ar leoliadau penodol

	Cysylltiadau ystyrlon â'r Cwricwlwm 
(Beth sy'n bwysig datganiadau & camau dilyniant)
	Llywodraeth Cymru (2020) Canllawiau y Cwricwlwm
Mae’r Dyniaethau yn ganolog i ddysgwyr ddod yn ddinasyddion egwyddorol, gwybodus yng Nghymru a’r byd. 
Wrth iddyn nhw archwilio eu hardal leol a Chymru, gall dysgwyr ddatblygu sail gadarn o wybodaeth am gysyniadau daearyddol.
· Rwy’n gallu cyflwyno, mewn amrywiol ffyrdd, yr hyn rwyf wedi’i ddarganfod, a dod i gasgliadau syml.

	Cysylltiadau ystyrlon â:
Chyfrifoldebau trawsgwricwlaidd
	· Llythrennedd- Datblygu llafaredd trwy drafodaeth- trafod y gwahanol leoliadau yn Gymru.
· Cymhwysedd digidol- systemau gwybodaeth ddaearyddol- ble mae’r ardaloedd.
· Creadigrwydd ac arloesedd- Annog bod yn agored i wahanol syniadau a ffyrdd o feddwl, gan alluogi mynegi barn resymedig ynghylch y gwahaniaethau hyn.
· Effeithiolrwydd Personol- Annog gwaith tîm a bod yn gyfrannwr dibynadwy trwy drefnu
· Cynllunio a threfnu- Casglu gwybodaeth- adnabod ble mae’r lleoliadau- de, dwyrain, gogledd, gorllewin.

	Targedau Personol (Cysylltiedig â SAC ac wedi eu nodi mewn adolygiad wythnosol)
Herio a disgwyliadau (meini prawf llwyddiant, herio’r plant)- Byddaf yn cyfathrebu lefelau priodol o her a disgwyliadau ar gyfer ei ddysgwyr sy’n cael ei adlewyrchu yn ansawdd eu gwaith dysgu a’u cyflawniad. E.e grwpio'r lleoliad yn ôl cyfeiriadau’r cwmpawd.



	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
· Dod i adnabod map o Gymru- dysgu ystyr gwahanol siroedd ac ardaloedd o fewn y sir.
· Gyda phin- cysylltu’n lleoliadau ar fap Gymru  yn y lleoliad cywir- siarad gydag aelodau’r grŵp- cyfathrebu yn hollol bwysig.



	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	· Dod i adnabod lleoliadau ar fap Cymru- deall ystyr Sir
· Gallu darllen ardaloedd gwahanol theatrau a rhoi ar fap Gymru yn gywir
· Gweithio fel tîm i ddod o hyd a’r lleoliadau o fewn cyfeiriadau’r cwmpawd.
	· Meini prawf llwyddiant a hunan asesu/asesu cyfoedion- Ar ddiwedd y wers bydd y disgyblion yn ail edrych dros feini prawf a defnyddio strategaeth goleuadau traffig i dangos dealltwriaeth a fydd cyfoedion yn hefyd ar ôl edrych dros waith cyfoedion.




	Amser
	Gweithgareddau/Methodoleg/Cysyniadau Allweddol
(Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
(Gan gynnwys gofyniad Iechyd a Diogelwch)

	
Cyfnod Agoriadol
(gyda chysylltiadau â dysgu blaenorol)
	1. Rheoli’r amgylchedd dosbarth- sicrhau bod pawb yn barod i wrando
2. Gwneud cyflwyniad clir a deallus a fydd yn ddeallus ar gyfer pob disgybl.
3. Dangos map o Gymru ar y bwrdd gwyn digidol.
4. Cwestiynu- gofyn beth ydy’r dysgwyr yn gweld ac os ydy unrhyw un yn gwybod ystyr Sir?
5. Dysgu blaenorol- cwestiynu cof disgyblion am gyfarwyddiadau’r cwmpawd
6. Trafod nodau'r wers a’r meini prawf llwyddiant.
7. Gofyn bodiau i fyny a bodiau lawr os ydy pawb yn deall.
	1.Gwrando er mwyn deall bwriad y wers.
2.Dwylo i fyny os oes unrhyw gwestiynau.
3.Cymryd rhan gan rannu syniadau.
4.Cymryd cyfrifoldeb am ddysgu eu hunain.
	-Bwrdd gwyn digidol
-Bwrdd gwyn a beiro
-Taflenni meini prawf llwyddiant.

	


Addysgu a Dysgu Craidd
	1. Dosbarthu’r taflenni gwaith- gan wahaniaethu
2. Crwydro’r dosbarth i sicrhau bod pawb ar dasg ac yn deall
3. Cwestiynu i sicrhau bod pawb ar y trywydd cywir.
	1.Dangos dealltwriaeth o fap Cymru.
2. Ateb a gofyn cwestiynau i atgyfnerthu dealltwriaeth.

Grŵp 1- Disgwylir i ddod o hyd i wahanol ardaloedd yn Gymru gan ddefnyddio pinnau

Grŵp 2- Darganfod gwahanol leoliadau o fewn Siroedd a gyda phin rhoi yn y lle cywir.
	-Taflenni gwaith



	



Sesiwn Gloi
	1. Sesiwn sgwrs- her o grwpio’r lleoliadau
2. Cwestiynu- defnyddio ffin loli
3. “Pwy sy’n gallu enwi lleoliad yn Gymru”
4. “Pwy sy’n gallu dweud ble yn Gymru yw Abertawe, gogledd neu de?”
5. “Ydy ..... yn gywir?”- asesu cyfoedion
	1.Cymryd rhan i adlewyrchu beth ddysgodd.
2.Cymharu atebion gyda chyfoedion.
3. Enwi ardaloedd yn Gymru a grwpio.


	-Ffiniau lolipop

Atodiad 3
	Darpar Athro
	Maya Griffiths 
	Dosbarth:
	Blwyddyn 4

	Maes Dysgu a Phrofiad neu Bwnc
	Celfyddydau Mynegiannol
	Dyddiad:
	XXXX

	Ffocws Gwers:
	Arlunio lluniau sydd yn cydfynd efo diwrnod Dydd Gwyl Dewi

	Cysylltiadau ystyrlon â'r Cwricwlwm 
(Beth sy'n bwysig datganiadau & camau dilyniant)
	Llywodraeth Cymru (2020) Canllawiau y Cwricwlwm
· Wella cyflogadwyedd dysgwyr gan eu bod yn cael eu hannog i reoli eu hamser a’u hadnoddau i greu gwaith pwrpasol a chwrdd â therfynau amser.
· Ddod o hyd i atebion a all arwain at well dealltwriaeth o’u hunaniaeth ddiwylliannol eu hunain ynghyd â hunaniaeth ddiwylliannol pobl, lleoedd a chyfnodau eraill.
Cam Cynnydd 2/3
· Rwy’n gallu archwilio, arbrofi gyda, ac yna ddewis technegau, dulliau, deunyddiau, prosesau, adnoddau, offer a thechnolegau creadigol priodol.
· Rwy’n gallu cymharu fy ngwaith creadigol fy hun gyda gwaith creadigol pobl eraill, ac o leoedd a chyfnodau gwahanol.
· Gydag arweiniad, rwy’n gallu ystyried y ffordd y caiff hwyliau, emosiynau a syniadau eu cyﬂeu yn fy ngwaith creadigol fy hun ac yng ngwaith creadigol pobl eraill.

	Cysylltiadau ystyrlon â:
Chyfrifoldebau trawsgwricwlaidd
	Llythrennedd- mae dysgwyr yn datblygu sgiliau sy’n hanfodol ar gyfer dadansoddiad beirniadol a mynegiannol o iaith. Maen nhw hefyd yn dysgu am eirfa allweddol sydd yn ymwneud a’i gwlad a Dydd Gŵyl Dewi.

Cymhwysedd digidol- Datblygu sgiliau technolegol trwy archwilio lluniau sydd yn cyd-fynd efo Dydd Gŵyl Dewi.

Creadigrwydd- Galluogi dysgwyr i ddatblygu gwybodaeth, a sgiliau creadigol ac arloesol. Disgwylir i ddysgwyr ystyried dylanwadau a llywio eu creadigrwydd eu hunain. Mae dysgwyr yn defnyddio eu sgiliau creadigol gan arlunio lluniau.

	Targedau Personol (Cysylltiedig â SAC ac wedi eu nodi mewn adolygiad wythnosol)
Cael sesiwn lle mae’r dysgwyr yn arwain y dysgu – Cael y disgyblion i gael sgwrs feirniadol o beth aeth yn dda am y wers a ble mae lle i wella.



	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
· Ymchwilio ar luniau sydd yn cyd-fynd efo Dydd Gŵyl Dewi a darganfod yr enwai o’r gwrthrychau.
· Dewis lluniau ac arlunio nhw ar ddarn o bapur.
· Labeli'r lluniau hefyd.



	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	· Gallu ymchwilio ar Ddydd Gŵyl Dewi a lluniau sydd yn cyd-fybd efo.
· Gallu arlunio lluniau trwy fod yn greadigol.
	· Adborth- sgwrs feirniadol- disgyblion cymharu gwaith ymchwil a’r lluniau arluniwyd. Bydd y disgyblion yn trafod beth sydd yn dda am y lluniau a ble mae lle i wella.




	Amser
	Gweithgareddau/Methodoleg/Cysyniadau Allweddol
(Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
(Gan gynnwys gofyniad Iechyd a Diogelwch)

	
Cyfnod Agoriadol
(gyda chysylltiadau â dysgu blaenorol)
	1. Rheoli’r amgylchedd dosbarth- cymysgu’r grwpiau gallu am gymorth.
2. Cwestiynu- Beth yw Dydd Gŵyl Dewi.
3. Trafod nod y wers a’r meini prawf llwyddiant yn glir a deallus.
4. Trafod cwpwl o syniadau gall arlunio.

	1.Gwrando ar gyfarwyddiadau’r athro.
2.Ateb cwestiynau sydd yn cael ei holi- cymryd rhan yn ei ddysgu.
3.Deall pwrpas y wers a diwrnod Dydd Gŵyl Dewi.
4.Rhannu syniadau o beth gall arlunio.
	-Ffiniau loli pop er mwyn cwestiynu
-Taflenni meini prawf llwyddiant

	


Addysgu a Dysgu Craidd
	1. Dosbarthu cyfrifiaduron ar gyfer gwaith ymchwil.
2. Crwydro’r dosbarth, sicrhau bod pawb yn gwybod pa adnoddau cywir i ddefnyddio.
3. Cwestiynu pa luniau darganfod er mwyn sicrhau cywirdeb.
	Annibyniaeth yn ei ddysgu- ymchwilio lluniau sydd yn cyd-fynd efo Dydd Gŵyl Dewi.
1. Dangos dealltwriaeth- parhau cyfeirio at destun i atgyfnerthu dealltwriaeth.
2. Arlunio lluniau gydag ymdrech- cymryd amser
Grŵp 1 a 2- Cynorthwyo’i gilydd gyda’r lluniau ymchwelwyd.
	-Cyfrifiaduron

-Pensiliau lliw, pensil a pupur

	






Sesiwn Gloi
	1. Cyflwyno dull AagD adborth i’r disgyblion.
2. ‘Pwy sy’n gwybod beth yw adborth?’
3. Trafod pwysigrwydd rhoi adborth
4. Cael y disgyblion i gymryd dros ddysgu ei hunain trwy gael sgwrs feirniadol ar waith pawb.
	[bookmark: _GoBack]1.Ceisio ateb cwestiynau sydd yn cael ei holi. 
2.Dewis gwaith cyfoed heb edrych ar enw.
3.Trafod beth sydd yn dda am y gwaith a ble mae lle i wella- datblygiad hunan mynegiant a llythrennedd.
	-Gwaith arlunio’r disgyblion.

